Den nyåbnede Old Irish Pub i Skagen spiller så højt musik, at Frederikshavn Kommune har fået flere klager over støj-niveauet.

- Jeg har fået nok. Nu skal det stoppe, siger Galleriejer Majbritt Bo. Majbritt Bo driver et lille Galleri over for den nyåbnede Old Irish Pub. Hun har siden pubben åbnede lidt under støjniveauet der kommer fra spillestedet. Hun mener simpelthen at gør det nærmest umuligt at både bo og drive forretning i nærheden. - Vi har aldrig haft problemer før. Aldrig. Vi har restaurenter her i Skagen, der holder sig til reglerne og det er fantastisk. Det er første gang vi har så store problemer, siger Majbritt Bo. Hun er en af de mellem 5 til 10 personer, der siden maj har klaget over støjniveauet fra pubben. - Jeg kan godt forstå, at der kan være noget med lyden, men vi har taget alle de forholdsregler, som kommunen har bedt os om og vi overholder reglerne, siger Simon Møller, bestyrer på Old Irish Pub i Skagen. Konsekvensen af lydniveauet fra Old Irish Pub har for Majbritt Bo været, at hun holder Galleriet lukket lørdag og søndag aften.